**Direcția Generală Planul Național de Redresare și Reziliență**

Nr. înreg..: DGPNRR/50586/28.07.2022

**REFERAT DE APROBARE**

**Ministerul Mediului, Apelor și Pădurilor gestionează, în calitate de coordonator de reforme și/sau investiții pentru Planul Național de Redresare și Reziliență (PNRR), următoarele componente:**

* Componenta 1 - Managementul apei, cu un buget de 1,462 miliarde de euro;
* Componenta 2 - Păduri și protecția biodiversității, cu un buget de 1,173 miliarde euro;
* Componenta 3 - Managementul deșeurilor, cu un buget 1,239 miliarde de euro;
* Componenta 7 - Transformarea digitală, Investiția 5 - Digitalizare în domeniul mediului.

**Componenta 1 – Managementul apei** din cadrul Planului Național de Redresare și Reziliență vizează: (1) creșterea gradului de acces al populației, în special din zonele rurale, la un serviciu public de apă și canalizare conform cu cerințele legislației Uniunii Europene și asigurarea accesului tuturor categoriilor sociale la acest serviciu; (2) creșterea gradului de siguranță a acumulărilor existente; (3) consolidarea capacității administrative și de răspuns a Administrației Naționale Apele Române în situații de urgență, în special în ceea ce privește infrastructura de gospodărire a apelor; (4) îmbunătățirea acurateței prognozelor pentru sistemele de atenționări și avertizări meteorologice în vederea reducerii numărului de decese și de răniri cauzate de fenomene meteorologice extreme.

**Obiectivul componentei** este asigurarea sustenabilă a apei pentru un viitor sigur al populației, mediului și economiei.

Componenta 1 – Managementul apelor vizează 2 reforme și 7 investiții:

R1. Consolidarea cadrului de reglementare pentru managementul sustenabil al sectorului de apă și apă uzată și pentru accelerarea accesului populației la servicii de calitate conform directivelor europene;

R2. Reconfigurarea actualului mecanism economic al Administrației Naționale Apele Române (ANAR) în vederea asigurării modernizării și întreținerii sistemului național de gospodărire a apelor, precum și a implementării corespunzătoare a Directivei-cadru privind apa și a Directivei privind inundațiile;

I1. Extinderea sistemelor de apă și canalizare în aglomerări mai mari de 2 000 de locuitori echivalenți, prioritizate prin Planul accelerat de conformare cu directivele europene;

I2. Colectarea apelor uzate în aglomerări mai mici de 2 000 de locuitori echivalenți, care împiedică atingerea unei stări bune a corpurilor de apă și/ sau afectează arii natural protejate;

**I3. Sprijinirea conectării populației cu venituri mici la rețelele de alimentare cu apă și canalizare existente;**

I4. Adaptarea la schimbările climatice prin automatizarea și digitalizarea echipamentelor de evacuare a apei la acumulări existente pentru asigurarea debitului ecologic și creșterea siguranței alimentării cu apă a populației riscului la inundații.

I5. Dotarea adecvată a administrațiilor bazinale pentru monitorizarea infrastructurii, prevenirea și gestionarea situațiilor de urgență;

I6. Realizarea cadastrului apelor;

I7. Extinderea rețelei naționale de observații din cadrul Sistemului Meteorologic Integrat Național (SIMIN).

Investiția I3. "**Sprijinirea conectării populației cu venituri mici la rețelele de alimentare cu apă și canalizare existente** " are ca obiectiv sprijinirea familiilor și a persoanelor singure cu venituri reduse (care au media veniturilor bănești nete lunare sub salariul minim brut pe țară garantat la plată pe membru de familie) pentru acoperirea costurilor de racordare la sistemul public de alimentare cu apă și de canalizare.

Ca urmare a implementării Investiției I3. „Sprijinirea conectării populației cu venituri mici la rețelele de alimentare cu apă și canalizare existente” cel puțin 84 400 de gospodării suplimentare vor fi conectate la apă și canalizare prin intermediul programului național „Prima conectare la apă și canalizare” ( Ținta 13), adoptat în cadrul reformei 1.

Investiția I3. „Sprijinirea conectării populației cu venituri mici la rețelele de alimentare cu apă și canalizare existente” va fi implementată de autoritățile locale prin operatorii economici de apă și canalizare care administrează sistemele edilitare vizate.

**Obiectiv general:** Asigurarea sustenabilă a apei pentru un viitor sigur al populației, mediului și economiei.

**Obiectiv specific:** Creșterea gradului de acces al populației la serviciul public de apă și canalizare.

Finanțarea PNRR se acordă pentru implementarea Programului “Prima conectare la sistemul public de alimentare cu apă și de canalizare”.

Scopul programului constă în:

a) reducerea impactului asupra mediului, cauzat de evacuările de ape uzate urbane şi rurale menajere provenite din gospodării și servicii, care rezultă de regulă din metabolismul uman şi din activitățile menajere, sau amestec de ape uzate menajere cu ape uzate industriale şi/sau meteorice şi de ape uzate provenite din industrie;

b) protejarea populației de efectele negative ale apelor uzate asupra sănătății omului şi mediului prin asigurarea racordării/branșării la rețeaua publică de canalizare/alimentare cu apă;

c) creșterea gradului de acces al populației la un serviciu public de alimentare cu apă şi/sau de canalizare conform cu cerințele Directivelor europene și accesibil tuturor categoriilor sociale.

Obiectul Programului îl reprezintă finanțarea racordării/branșării la rețeaua publică de canalizare/alimentare cu apă, în vederea sprijinirii conectării populației cu venituri mici la rețelele de alimentare cu apă și canalizare existente.

**Alocarea financiară** acordată prin PNRR pentru lucrările de branșare/ racordare a gospodăriilor vulnerabile la sistemul public de alimentare cu apă şi de canalizare din cadrul Investiției I3este de **168.000.000 Euro.**

 **Valoarea maximă eligibilă a proiectului corespunde unui:**cost unitar de **cel mult 2.000 euro/gospodărie** racordată și/sau branșată la sistemul public de alimentare cu apă şi de canalizare, fără TVA.

Pentru Investiția I.3 „Sprijinirea conectării populației cu venituri mici la rețelele de alimentare cu apă și canalizare existente” se lansează **apel de proiecte** pe principiul „primul venit, primul servit”, cu respectarea cerințelor privind încadrarea proiectului în specificațiile impuse de Ghidului specific privind regulile și condițiile aplicabile finanțării din fondurilor europene aferente PNRR în cadrul apelului de proiecte PNRR/2022/C1/3.

Ghidul de finanțare va asigura faptul că alocarea aferentă investiției I3 va fi utilizată pentru sprijinirea familiilor şi persoanelor singure cu venituri reduse (care au media veniturilor bănești nete lunare sub salariul minim brut pe țară garantat la plată pe membru de familie) pentru plata cheltuielilor de branșare/racordare la sistemul public de alimentare cu apă şi/sau de canalizare.

Astfel, pentru implementarea eficientă a activităților aferente Investiției I.3 „Sprijinirea conectării populației cu venituri mici la rețelele de alimentare cu apă și canalizare existente” și pentru îndeplinirea obiectivelor generale și specifice ale acesteia, cu respectarea termenelor de implementare aferente Țintei 13, se impune emiterea ordinului privind aprobarea Ghidului specific privind regulile și condițiile aplicabile finanțării din fondurilor europene aferente PNRR în cadrul apelului de proiecte PNRR/2022/C1/3.

Având în vedere cele de mai sus, vă transmitem alăturat, în vederea avizării și aprobării, proiectul de ordin pentru aprobarea Ghidului specific privind regulile și condițiile aplicabile finanțării din fondurilor europene aferente PNRR în cadrul apelului de proiecte PNRR/2022/C1/3, pentru Investiției I.3 „Sprijinirea conectării populației cu venituri mici la rețelele de alimentare cu apă și canalizare existente”.

**DIRECTOR GENERAL**

**George TURTOI**

Întocmit: Adrian ȘTEFĂNESCU

 consilier principal, Serviciul Contractare, DGPNRR